Woensdagaand: 9 Augustus 2017 - Weather Forecasting for South Africa
Woensdagaand: 9 Augustus 2017
​Goeie naand almal: Hallo Kenya: Fine from north to south-east, see yellow, the rest of the country mostly partly cloudy to cloudy with a few overcast spota in the west with showers and an odd thunderstorm or two.
Nie 'n manier dat ek dit voor die tyd kon sien nie, daar was wel genoeg vog maar die egte regte lente en somer hitte is nog nie in plek nie. Daar was egter genoeg opligting dat daar 'n paar donderstorms ontwikkel het nou laatmiddag oor die hoëveld gebiede met weerlig en donder. Dullstroom het 2mm en 10.8mm suid van Draaikraal. Kort duskant Warburton het daar 1mm geval. Daar was ook sowat 1mm naby Utrecht (KZN) met enkele ligte buie in en om Durban tot sover suid as Margate. As ek reg onthou is dit die eerste storms sedert Meimaand, waar daar 2-5mm geval het is goed maar daar kan ook plekke wees wat net weerlig sonder reën gekry het, dit is nou juis belangrik want weerlig sonder reën kan plantasies en of veld aan die brand steek. Gelukkig is die algemene brandgevaar nie gevaarlik nie maar kan gevaarlik word sou ;n natuurlike vuur ontstaan. Dit versteur die wind greadient en termiese winde kan voorkom wat die vuur kan aanjaag. Wees paraat en kyk wat om jou gebeur.
Die eerste koue front is effe nader aan die Kaap met 'n kuslaag wat om die Kaap gevorm het. Ons kan reeds die mis sien daar vanaf Patrenoster verder noord, gemerk met blou. Die kuslaag sal heel waarskynlik om die Kaap beweeg oornag wat beteken daar kan misbanke voorkom oor die Kaap môreoggend. Oos van die kuslaag, m.a.w die Kaapse suid en suid-ooskus kan môre matige bergwind toestande ervaar. Uit dit wat sien dink ek nie die eerste koue front kan baie reën maak nie, die 2de een het 'n raps meer koue lug in sy stert, dus is dit duim vashou daar val wel reën in die Kaap, ten minste is daar ;n kans met die eerste een en 'n effe beter kans met die 2de een. Nie een van die twee is monster koue fronte nie hou dus jou verwagting laag as dit kom by hoeveel reën. Oor sowat 36 uur vanaf môreoggend voorspel een van die modelle amper 30mm reën, maar die totaal is berperk tot die berg-gebiede, aansienlik minder oor die laer dele.
Die vraag sal sekerlik nou wees of daar weer storms kan ontwikkel oor die hoëveld, die antwoord sal sekerlik moet wees ja, maar net 'n 10% kans en verspreiding.